《稻江楼陪刘渊亭林时甫两帅夜话》
清代·林鹤年

海寨连标建赤霞，鲲身鹿耳浪淘沙。西山秀夺花双桁，南浦云归月一槎。

鹅鹳千军江正肃，貔貅万灶夜无哗。铃辕风静香村寂，隔院鹦哥尚唤茶。

作者简介：（1847—1901）清福建安溪人，字氅云，又字铁林，晚号怡园老人。光绪八年举人。官工部郎中，保道员，加按察使衔。少有大志，好谈兵，时人比之杜牧、陈亮。中年渡海至台湾，客唐景崧幕中。与林时甫筹海防，毁家纾难，抗御日寇。内渡后，乡人延聘掌教书院，辟怡园于厦门鼓浪屿，越十余年卒。工诗享才名，尝往来泉州、厦门间，与龚显会、黄贻楫、陈棨仁诸人结社酬唱。有《福雅堂诗集》。